CELEX: 32019R0412
Language: mt
Date: 2019-03-14 00:00:00
Title: Regolament tal-Kummissjoni (UE) 2019/412 tal-14 ta' Marzu 2019 dwar li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandards Internazzjonali tal-Kontabilità 12 u 23 u l-Istandards Internazzjonali tar-Rappurtar Finanzjarju 3 u 11 (Test b'rilevanza għaż-ŻEE.)

15.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/93
               
            
         REGOLAMENT TAL-KUMMISSJONI (UE) 2019/412
         tal-14 ta' Marzu 2019
         dwar li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandards Internazzjonali tal-Kontabilità 12 u 23 u l-Istandards Internazzjonali tar-Rappurtar Finanzjarju 3 u 11
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabilità (1), u b'mod partikolari l-Artikolu 3(1) tiegħu,
         Billi:
         
                     (1)
                  
                  
                     Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta' Ottubru 2008.
                  
               
                     (2)
                  
                  
                     Fit-12 ta' Diċembru 2017, il-Bord dwar l-Istandards Internazzjonali tal-Kontabilità (International Accounting Standards Board, IASB) ippubblika t-Titjib Annwali għall-Standard Internazzjonali tar-Rapportar Finanzjarju għaċ-Ċiklu 2015-2017 (it-titjib annwali), fil-qafas tal-proċess tat-titjib regolari tiegħu li għandu l-għan li jissimplifika u jiċċara l-istandards. L-għan tat-titjib annwali huwa li jiġu indirizzati kwistjonijiet mhux urġenti, iżda neċessarji, diskussi mill-IASB waqt iċ-ċiklu tal-proġett rigward oqsma ta' inkonsistenza fl-Istandards Internazzjonali tar-Rappurtar Finanzjarju jew fejn tkun meħtieġa kjarifika tat-test.
                  
               
                     (3)
                  
                  
                     Wara l-konsultazzjonijiet mal-Grupp Finanzjarju Konsultattiv Ewropew, il-Kummissjoni kkonkludiet li l-emendi għall-Istandard Internazzjonali tal-Kontabilità (IAS) 12 Taxxi fuq l-Introjtu, IAS 23 Kostijiet tas-Self, l-Istandrad Internazzjonali tar-Rappurtar Finanzjarju (IFRS) 3 Kombinamenti ta' Negozji u IFRS 11 Arranġamenti Konġunti jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
                  
               
                     (4)
                  
                  
                     Jenħtieġ għalhekk li r-Regolament (KE) Nru 1126/2008 jiġi emendat skont dan.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Regolatorju tal-Kontabilità,
                  
               ADOTTAT DAN IR-REGOLAMENT:
         
            Artikolu 1
            
                        (a)
                     
                     
                        L-Istandard Internazzjonali tal-Kontabilità (IAS) 12 Taxxi fuq l-Introjtu huwa emendat kif stipulat fl-Anness ta' dan ir-Regolament;
                     
                  
                        (b)
                     
                     
                        L-IAS 23 Kostijiet tas-Self huwa emendat kif stipulat fl-Anness ta' dan ir-Regolament;
                     
                  
                        (c)
                     
                     
                        L-Istandard Internazzjonali tar-Rapportar Finanzjarju (IFRS) 3 Kombinamenti ta' Negozji huwa emendat kif stipulat fl-Anness ta' dan ir-Regolament;
                     
                  
                        (d)
                     
                     
                        L-IFRS 11 Arranġamenti Konġunti huwa emendat kif stipulat fl-Anness ta' dan ir-Regolament.
                     
                  
         
            Artikolu 2
            Kull kumpanija għandha tapplika l-emendi msemmija fl-Artikolu 1 tal-anqas mid-data tal-bidu tal-ewwel sena finanzjarja li tibda fl-1 ta' Jannar 2019 jew wara.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 243, 11.9.2002, p. 1.
         
            (2)  Ir-Regolament tal-Kummissjoni (KE) Nru 1126/2008 tat-3 ta' Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
      
      
         
            ANNESS
            
               Titjib Annwali għall-Istandards tal-IFRS Ċiklu 2015-2017
            
            
               Emendi għall-
            
            
               IFRS 3 Kombinamenti ta' Negozji
            
            Jiżdiedu l-paragrafi 42 A u 64O.
            
               Gwida addizzjonali għall-applikazzjoni tal-metodu tal-akkwiżizzjoni għal tipi partikolari ta' kombinamenti ta' negozji
            
            
               Kombinament ta' negozji mwettaq fi stadji
            
            …
            
                     
                        42 A
                     
                     
                        Meta parti f'arranġament konġunt (kif definit fl-IFRS 11 Arranġamenti Konġunti) tikseb il-kontroll ta' negozju li huwa operazzjoni konġunta (kif definit fl-IFRS 11), u kellha d-drittijiet għall-assi u l-obbligi għall-obbligazzjonijiet b'rabta ma' dik l-operazzjoni konġunta immedjatament qabel id-data tal-akkwiżizzjoni, it-tranżazzjoni tkun kombinament ta' negozju mwettaq fi stadji. L-akkwirent għandu għalhekk japplika r-rekwiżiti għal kombinament ta' negozju mwettaq fi stadji, inkluż li jerġa' jkejjel l-interessi li kellu qabel fl-operazzjoni konġunta bil-mod deskritt fil-paragrfaru 42. Meta jagħmel dan, l-akkwirent għandu jkejjel mill-ġdid l-interessi kollha li kellu qabel fl-operazzjoni konġunta.
                     
                  DATA U TRANŻIZZJONI EFFETTIVI
            
               Data effettiva
            
            …
            
                     
                        64O
                     
                     
                        
                           Titjib Annwali għall-Istandards IFRS Ċiklu 2015-2017, maħruġ f'Diċembru 2017, żied il-paragrafu 42 A. Entità għandha tapplika dawn l-emendi għal kombinamenti ta' negozji li d-data tal-akkwiżizzjoni tagħhom tkun fil-bidu jew wara l-bidu tal-ewwel perjodu ta' rappurtar annwali li jibda fl-1 ta' Jannar 2019 jew wara. Hija permessa applikazzjoni aktar bikrija. Jekk entità tapplika dawk l-emendi aktar kmieni, hija għandha tiddivulga dak il-fatt.
                     
                  
               Emendi għall-
            
            
               IFRS 11 Arranġamenti Konġunti
               
            
            Jiżdied il-paragrafu B33CA u l-paragrafu C1AB.
            
               Kontabilizzazzjoni għal akkwiżizzjonijiet ta' interessi f'operazzjonijiet konġunti
            
            …
            
                     
                        B33CA
                     
                     
                        Parti li tipparteċita f'operazzjoni konġunta, iżda li ma jkollhiex kontroll konġunt tagħha, tista' tikseb kontroll konġunt tal-operazzjoni konġunta li fiha l-attività tal-operazzjoni konġunta tikkostittiwixxi negozju kif definit fl-IFRS 3. F'dawn il-każijiet, l-interessi li kellha qabel fl-operazzjoni konġunta ma jitkejlux mill-ġdid.
                        …
                     
                  DATA EFFETTIVA
            …
            
                     
                        C1AB
                     
                     
                        
                           Titjib Annwali għall-Istandards IFRS Ċiklu 2015-2017, maħruġ f'Diċembru 2017, żied il-paragrafu B33CA. Entità għandha tapplika dawn l-emendi għal tranżazzjonijiet li fihom hija tikseb kontroll konġunt fil-bidu jew wara l-bidu tal-ewwel perjodu ta' rappurtar annwali li jibda fl-1 ta' Jannar 2019 jew wara. Hija permessa applikazzjoni aktar bikrija. Jekk entità tapplika dawk l-emendi aktar kmieni, hija għandha tiddivulga dak il-fatt.
                     
                  
               Emendi għall-
            
            
               IAS12 Taxxi fuq l-Introjtu
               
            
            Jiżdiedu l-paragrafi 57 A u 98I, l-intestatura tal-eżempju ta' taħt il-paragrafu 52B hija emendata u l-paragrafu 52B jitħassar.
            KEJL
            …
            
                     
                        52B
                     
                     
                        [Imħassar]
                     
                  
               Eżempju li jispjega l-paragrafi 52 A u 57 A
            
            …
            …
            RIKONOXXIMENT TA' TAXXA ATTAWALI U DIFFERITA
            …
            
                     
                        57 A
                     
                     
                        Entità għandha tirrikonoxxi l-konsegwenzi tad-dividendi fuq it-taxxa tal-introjtu kif definit fl-IFRS 9 meta tirrikonoxxi obbligazzjoni li tħallas dividend. Il-konsegwenzi tad-dividendi fuq it-taxxa tal-introjtu huma marbuta direttament aktar ma' tranżazzjonijiet jew avvenimenti passati li ġġeneraw il-profitti distribwibbli milli mad-distribuzzjonijiet lis-sidien. Għalhekk, entità għandha tirrikonoxxi l-konsegwenzi tad-dividendi fuq it-taxxa tal-introjtu fil-profitt jew telf, f'introjtu komprensiv ieħor jew f'ekwità skont fejn oriġinarjament l-entità rrikonoxxiet dawk it-tranżazzjonijiet jew l-avvenimenti passati.
                     
                  DATA EFFETTIVA
            …
            
                     
                        98I
                     
                     
                        
                           Titjib Annwali għall-Istandards IFRSs Ċiklu 2015-2017, maħruġ f'Diċembru 2017, żied il-paragrafu 57 A u emenda l-paragrafu 52B. Entità għandha tapplika dawk l-emendi għall-perjodi ta' rappurtar annwali li jibdew fl-1 ta' Jannar 2019, jew wara. Hija permessa applikazzjoni aktar bikrija. Jekk entità tapplika dawk l-emendi aktar kmieni, hija għandha tiddivulga dak il-fatt. Meta entità tapplika dawk l-emendi għall-ewwel darba, għandha tapplikahom għal dawn il-konsegwenzi tad-dividendi fuq it-taxxa tal-introjtu rikonoxxuti fil-bidu tal-perjodu komparattiv l-iktar bikri jew wara.
                     
                  
               Emendi għall-
            
            
               IAS 23 Kostijiet tas-self
               
            
            Il-paragrafu 14 huwa emendat u jiżdiedu l-paragrafi 28 A u 29D.
            RIKONOXXIMENT
            …
            
               Kostijiet tas-self eliġibbli għall-kapitalizzazzjoni
            
            …
            
                     
                        
                           14.
                        
                     
                     
                        
                           Sal-punt li entità tissellef fondi b'mod ġenerali u tużahom għall-iskop li tikseb assi kwalifikanti, l-entità għandha tiddetermina l-ammont tal-kostijiet tat-teħid ta' self eliġibbli għall-kapitalizzazzjoni billi tapplika rata ta' kapitalizzazzjoni għall-infiq fuq dak l-assi. Ir-rata tal-kapitalizzazzjoni għandha tkun il-medja ponderata tal-kostijiet tat-teħid tas-self applikabbli għat-teħid tas-self tal-entità li jkunu pendenti matul il-perjodu. Madankollu, entità għandha teskludi minn dan il-kalkolu tal-kostijiet tat-teħid tas-self applikabbli għat-teħid tas-self li sar speċifikament għall-iskop li tikseb assi kwalifikanti, sakemm b'mod sostanzjali jitlestew l-attivitajiet kollha meħtieġa biex tipprepara dak l-assi għall-użu intenzjonat jew għall-bejgħ tiegħu. L-ammont tal-kostijiet tat-teħid tas-self li entità tikkapitalizza matul perjodu ma għandux jaqbeż l-ammont tal-kostijiet tas-self li l-entità tkun ġarrbet matul dak il-perjodu.
                        
                     
                  …
            DISPOŻIZZJONIJIET TRANŻIZZJONALI
            …
            
                     
                        28 A
                     
                     
                        
                           Titjib Annwali għall-Istandards IFRS, Ċiklu 2015-2017, maħruġ f'Diċembru 2017, emenda l-paragrafu 14. Entità għandha tapplika dawk l-emendi fuq il-kostijiet tat-teħid tas-self imġarrba fil-bidu tal-perjodu tar-rappurtar annwali, jew wara u li fih l-entità tapplika għall-ewwel darba dawn l-emendi.
                     
                  DATA EFFETTIVA
            …
            
                     
                        29D
                     
                     
                        
                           Titjib Annwali għall-Istandards IFRS, Ċiklu 2015-2017, maħruġ f'Diċembru 2017, emenda l-paragrafu 14 u żied il-paragrafu 28 A. Entità għandha tapplika dawk l-emendi għall-perjodi ta' rappurtar annwali li jibdew fl-1 ta' Jannar 2019, jew wara. Hija permessa applikazzjoni aktar bikrija. Jekk entità tapplika dawk l-emendi aktar kmieni, hija għandha tiddivulga dak il-fatt.